Adam Borzęcki
Borzęcki on Stoczniowiec Gdańskin kasvatti. Hän siirtyi jo 16-vuotiaana Ruotsiin MODO Hockeyn junioreihin kaudeksi 1994–1995, mutta Borzęcki palasi sieltä kasvattajaseuraansa vain kolmen kuukauden jälkeen ja debytoi Stoczniowiecin miesten joukkueessa pelaten Polska Liga Hokejowassa loppukaudella yhden ottelun. Kaudella 1995–1996 hän pelasi Stoczniowiecissä ja Zagłębie Sosnowiec yhteensä 30 runkosarjaottelua tehden yhden syöttöpisteen. Kaudella 1996–1997 Borzęcki pelasi Olimpia Sosnowiecin (aiemmin Zagłębie Sosnowiec) riveissä Itä-Euroopan liigaa.
Andreas Osowski
Andreas Jerzy Osowski (ent. Andrzej, s. 4. toukokuuta 1978 Olsztyn Puola) on puolalainen pikajuoksija. Hän on muuttanut Suomeen kilpailemaan ja asumaan ennen vuosituhannen vaihdetta. Seuratasolla Osowski edustaa nykyisin IF Länkeniä ja toimii itse omana valmentajanaan. Maajoukkuekilpailuihin hänellä ei ole kuitenkaan edustusoikeutta Suomessa, sillä hänellä on vain Puolan kansalaisuus. Kalevan kisoista Osowski on saavuttanut hopeaa 100 metrin juoksussa vuonna 2003.